Farvardin. Farvardin () — Eronda Shamsiya yilining birinchi oyi nomi boʻlib, muchal yil hisobiga koʻra qoʻy burjiga toʻgʻri keladi. Farvardin oyi bahor faslining birinchi oyi hisoblanadi, undan keyin esa Ordibehesht oyi keladi. Oy oʻttiz bir kundan iborat. Grigoriy taqvimi boʻyicha har toʻrt yilning uchtasida Farvardin oyi 21-martda boshlanib, 20-aprelda tugaydi. Grigoriy taqvimiga koʻra koʻpgina kabisa yillarida ushbu oy 20-martda boshlanadi, kamdan-kam hollarda esa Farvardin 19 yoki 22-martda boshlanib, 18 yoki 21-aprelda tugaydi.